Ministrstvo za kmetijstvo, gozdarstvo in prehrano, Dunajska cesta 22, 1000 Ljubljana (v nadaljnjem besedilu: ministrstvo), na podlagi prvega odstavka 3. člena Uredbe o izvajanju intervencij v sektorju čebelarskih proizvodov iz strateškega načrta skupne kmetijske politike 2023–2027 (Uradni list RS, št. 17/23, [58/23](http://www.uradni-list.si/1/objava.jsp?sop=2023-01-1824) in 92/24; v nadaljnjem besedilu: uredba) objavlja

#### JAVNI RAZPIS ZA PODINTERVENCIJO SUBVENCIONIRANJE VZREJE ČEBELJIH MATIC V PROGRAMSKEM LETU 2025

##### 1. OSNOVNI PODATKI O JAVNEM RAZPISU

|  |  |
| --- | --- |
| **Predmet javnega razpisa:** | Predmet javnega razpisa za podintervencijo Subvencioniranje vzreje čebeljih matic je subvencioniranje vzreje čebeljih matic, določen z 49. členom uredbe. |
| **Razpisana sredstva:** | Višina razpisanih nepovratnih sredstev znaša do vključno 93.068,00 EUR. |
| Sredstva se zagotavljajo iz proračunskih postavk MKGP, in sicer:  - PP 221642 Strateški načrt SKP 2023-2027 - sektor čebelarskih proizvodov - EU, v višini do 46.534,00 evrov,  - PP 221643 Strateški načrt SKP 2023-2027 - sektor čebelarskih proizvodov - slovenska udeležba, v višini do 46.534,00 evrov.  Delež sredstev iz Evropskega kmetijskega jamstvenega sklada znaša 50 %, delež sredstev iz proračuna Republike Slovenije znaša 50 %. |
| **Vrsta javnega razpisa:** | ZAPRTI |
| **Obdobje vlaganja vlog na javni razpis:** | Vložitev vloge na javni razpis poteka od 2. junija 2025 od 9. ure do vključno 4. julija 2025 do 15. ure. |
| **Obdobje upravičenosti stroškov:** | V skladu s tretjo alinejo prvega odstavka 6. člena uredbe mora biti podintervencija za programsko leto 2025, ki se začne 1. avgusta 2024, izvedena do 31. julija 2025.  V skladu s tretjim odstavkom 6. člena uredbe se upravičeni stroški lahko uveljavljajo le za tekoče programsko leto. |
| **Informacije o javnem razpisu:** | Informacije o javnem razpisu so dostopne na naslednji povezavi: <https://skp.si/aktualno/info-tocke>. |

2. **NAMEN SOFINANCIRANJA**

Namen sofinanciranja je določen v 47. členu uredbe.

##### 3. VLAGATELJ IN UPRAVIČENEC

3.1 Vlagatelj je določen v prvem odstavku 48. člena uredbe.

3.2 Upravičenec je določen v drugem odstavku 48. člena uredbe.

**4. POGOJI ZA PRIDOBITEV JAVNIH SREDSTEV**

4.1 Vlagatelj je upravičen do subvencioniranja vzreje čebeljih matic, če izpolnjuje pogoje iz 50. člena uredbe.

4.2 Vlagatelj mora kot dokazilo o izpolnjevanju pogoja iz 7. točke 50. člena uredbe k vlogi priložiti potrdilo o pravilni izvedbi direktnega testa v selekcijskem čebelnjaku v letu 2024, ki ga prejme od druge priznane rejske organizacije.

4.3 Pogoji za pridobitev javnih sredstev morajo biti izpolnjeni na dan oddaje vloge. Vlagatelj lahko pridobi sredstva v okviru tega javnega razpisa samo na podlagi ene odobrene vloge.

4.4 Sredstva se ne odobrijo vlagatelju, ki je za iste upravičene stroške, kot jih navaja v vlogi za pridobitev sredstev po tem javnem razpisu, že prejel sredstva Evropske unije ali javna sredstva Republike Slovenije. V slednje se prišteva tudi javna sredstva iz naslova lokalne skupnosti.

**5. NAČIN SUBVENCIONIRANJA VZREJE ČEBELJHI MATIC (VIŠINA SREDSTEV)**

5.1 Vzrejevalcem rodovniških čebeljih matic se za vzdrževanje trotovskih linij na plemenilni postaji in za zagotavljanje opraševanja čebeljih matic vsem drugim zainteresiranim vzrejevalcem čebeljih matic dodelijo sredstva v skladu s prvim odstavkom 51. člena uredbe.

5.2 Sredstva iz prejšnje točke tega javnega razpisa, namenjena vzrejevalcem čebeljih matic, se razdelijo v skladu z merili za ocenjevanje vlog iz 6. poglavja tega razpisa. Višina sofinanciranja za vzrejeno matico je določena z drugim odstavkom 51. člena uredbe.

5.3 Vrednost gospodarske matice iz linije matičarja s poreklom, znanim do 4 leta, je za namen tega javnega razpisa določena na podlagi tretjega odstavka 51. člena uredbe.

5.4 Višina subvencioniranja na vzrejeno gospodarsko matico iz prejšnje točke znaša 1,60 evrov.

5.5. Sredstva javnega razpisa se dodelijo vzrejevalcem rodovniških čebeljih matic za vzdrževanje trotovskih linij na plemenilni postaji in za zagotavljanje opraševanja čebeljih matic vsem drugim zainteresiranim vzrejevalcem čebeljih matic v skladu v prvim odstavkom 51. člena uredbe, nato pa se sredstva razdelijo vzrejevalcem čebeljih matic v skladu z drugim odstavkom 51. člena uredbe.

1. **MERILA ZA OCENJEVANJE VLOG**
   1. Merila za ocenjevanje vlog na javni razpis so določena v četrtem odstavku 51. člena uredbe in v dokumentu »Merila za izbor operacij«, ki ga je sprejel organ upravljanja in je dostopen na spletni strani programa razvoja podeželja: <https://skp.si/skupna-kmetijska-politika-2023-2027/merila-za-izbor-operacij-sn-2023-2027>.

|  |  |
| --- | --- |
| **Merila** | **Maksimalno. št. točk** |
| 1. **VZREJA RODOVNIŠKIH MATIC ALI POLEG RODOVNIŠKIH TUDI GOSPODARSKE** | **100** |
| 1. **VZREJA GOSPODARSKIH MATIC** | **50** |
|  |  |
| **VSTOPNI PRAG TOČK** | **50** |

Točkovnik:

|  |  |
| --- | --- |
| 1. **VZREJA GOSPODARSKIH/RODOVNIŠKIH MATIC**   **(maksimalno število točk 100)** |  |
| 100 točk – vzrejevalec, ki je vzredil rodovniške matice ali poleg rodovniških matic tudi gospodarske matice  50 točk – vzrejevalec, ki je vzredil gospodarske matice | **100**  **50** |

* 1. Med vlogami na javni razpis se izberejo tiste, ki dosežejo višje število točk, do porabe razpisanih sredstev.
  2. Pri vlogah z enakim številom točk, dodeljenih v skladu z merili iz točke 6.1, se za določitev vrstnega reda obravnave vlog upošteva večje število vpisanih čebeljih matic v izvorno rodovniško knjigo v letu pred objavo javnega razpisa.

**7. OBVEZNOSTI UPRAVIČENCA**

Obveznosti upravičenca so določene v 96. členu uredbe.

**8. UPRAVNE SANKCIJE, KLAVZULA O IZOGIBANJU in VIŠJA SILA**

8.1 Upravne sankcije so določene v 106. členu uredbe.

8.2 Klavzula o izogibanju je določena v 107. členu uredbe.

8.3 Višja sila je določena v 105. členu uredbe.

**9. VLOGA**

9.1 Vlogo na javni razpis sestavlja prijavni obrazec s prilogami, ki je del razpisne dokumentacije. Vloga mora biti oddana elektronsko skladno s točko 10.2 tega javnega razpisa z vsemi prilogami in dokazili iz razpisne dokumentacije tega javnega razpisa.

9.2 Razpisna dokumentacija je vlagateljem na voljo od dneva objave javnega razpisa v Uradnem listu Republike Slovenije. Razpisna dokumentacija se objavi na osrednjem spletnem mestu državne uprave [www.gov.si](http://www.gov.si).

9.3 Informacije v zvezi z javnim razpisom je možno dobiti na agenciji, tel. 01/580 77 92, v času uradnih ur. Vprašanja se lahko posredujejo tudi po elektronski pošti na naslov [aktrp@gov.si](mailto:aktrp@gov.si).

##### 10. ROK IN VLOŽITEV VLOGE

10.1 **Rok za oddajo vlog začne teči 2. junija 2025 z začetkom ob 9. uri in traja do 4. julija 2025 do 15. ure.**

10.2 Upravičenec ali njegov pooblaščenec izpolni elektronsko vlogo in jo vloži v elektronski obliki, podpisano s kvalificiranim elektronskim podpisom. Za elektronsko izpolnjevanje in elektronsko vložitev vlog agencija vzpostavi vstopno spletno mesto na naslovu <https://ekmetijstvo.sigov.si/ui/prpv2327/vloga/namizje>, na katerem se upravičenec ali njegov pooblaščenec za elektronsko vložitev prijavi v informacijski sistem agencije, ima dostop do vseh podatkov, potrebnih za izpolnitev vlog, izvede elektronski vnos, vlogo podpiše s kvalificiranim elektronskim podpisom in jo vloži v informacijski sistem agencije, ki ga obvesti o uspešni vložitvi vloge. Če elektronsko vlogo vlaga pooblaščenec za elektronsko vložitev, se mora pred elektronsko vložitvijo vloge registrirati pri agenciji. Pooblaščenec za elektronsko vložitev pri vnosu vloge izpolni tudi izjavo o obstoju in sprejemu pooblastila v skladu z zakonom, ki ureja kmetijstvo. S podpisom na vlogi upravičenec ali njegov pooblaščenec potrdi pravilnost vnosa podatkov.

10.3 Vloge pred rokom, določenim v točki 10.1 tega poglavja, in vloge po 15. uri 4. julija 2025 ni možno oddati.

##### 11. OBRAVNAVA VLOG IN POSTOPEK ODOBRITVE (v skladu s 94. in 95. členom uredbe ter 50., 51. in 52. členom ZKme-1)

11.1 Obravnava vlog in postopek odobritve poteka v skladu s 94. in 95. členom uredbe ter 50., 51. in 52. členom ZKme-1.

11.2 Vloge agencija odpira in obravnava ter zahteva odpravo pomanjkljivosti ob sočasni obravnavi vlog.

11.3 Dodelitev sredstev se odobri za tiste popolne vloge, ki izpolnjujejo pogoje iz 4. poglavja tega javnega razpisa in na podlagi meril iz 6. poglavja tega javnega razpisa.

11.4 Sredstva se vlagatelju odobrijo z odločbo, ki jo izda predstojnik agencije.

**12. NADZOR IN SPREMLJANJE PODINTERVENCIJE**

Nadzor in spremljanje podintervencije je določeno v uredbi v določbah od 98. do 103. člena.

**13. OBJAVA PODATKOV O UPRAVIČENCIH IN VARSTVO OSEBNIH PODATKOV**

13.1 Seznam upravičencev se v skladu s 97. členom uredbe objavi na spletni strani agencije.

13.2 Obdelava osebnih podatkov poteka v skladu s predpisi, ki urejajo osebne podatke.

Mateja Čalušić

ministrica